# Maria Angélica Ribeiro

Maria Angélica Ribeiro, amb nom de naixement Maria Angélica de Sousa Rego (Paraty, Angra dels Reis, 5 de desembre de 1829 - Rio de Janeiro, 9 d'abril de 1880) va ser una dramaturga brasilera. Va ser pionera entre les dones dramaturgues del país i la primera en tenir una peça estrenada en un teatre brasiler.

## Biografia

Era filla de Maria Leopoldina de Sousa Rego i Marcelino de Sousa Rego. Va queda òrfena de pare amb un any de vida i va ser educada per un amic de la família, Antônio Joaquim Bracet. Als 14 anys d'edat, es va casar amb el seu professor de dibuix, João Caetano Ribeiro. Va ser mare de dues nenes i un nen, però aquest últim va morir quan encara era petit.
A la capital, va formar part de la Societat d'Estudis Literaris i va col·laborar amb la Revista Mensal de Ensáios Literários.

## Obra

Ribeiro va ser una de les precursores al Brasil de la nova comèdia europea de mitjans del segle xix (Alexandre Dumas fill, Émile Augier), tot i que també va escriure textos carregats de rerefons social. Va crear una vintena d'obres teatrals:
| Guite ou a feiticera dos desfiladeiros negros Paulina A aventurera de Vaucloix O anjo sem asas D. Sancho em Silves As luvas de pelica Gabriela Cancros sociais Cenas de vida artística Um dia na opulência | Ressurreição do Primo Basílio A cesta da tia Pulquéria O poder do ouro Cancros domésticos Opinião pública Os anjos do sacrifício As proezas do Firmino Ouro, ciência, poesia e arte Deus, pátria e honra |
De la seva producció escrita, només han sobreviscut tres obres, degut a un incendi que tingué lloc al Liceu d'Arts i Oficis de Rio.

### Cancros sociais

Aquesta peça (en català, "Càncers socials") és considerada la més rellevant de la seva carrera. Va ser estrenada l'any 1865 per la companyia de l'actor Furtado Coelho i fou publicada un any després. Es tracta d'un drama en cinc actes que fa una dura crítica de la societat esclavista del país, on l'autora destaca especialment el triple sotmetiment sofert per les dones, que eren mà d'obra, serves sexuals i productores de descendents esclaus. La història ha sigut comparada amb el llibre Mãe, de José de Alencar (1860).
Machado de Assis, figura il·lustre de les lletres brasileres i que també fou crític literari, va desfer-se en elogis quan va assistir a la seva representació: «Ens resta aplaudir des del fons de l'ànima la nova obra de l'autora de Gabriela, el talent de la qual està rebent del públic un legítim suport».

## Referències

* 1 2 3 4 5 Orsini, Maria Stella «Maria Angélica Ribeiro: uma dramaturga singular no Brasil do século XIX». Revista do Instituto de Estudos Brasileiros, 0, 29, 31-12-1988, pàg. 75. Arxivat de l'original el 2021-09-21. DOI: 10.11606/issn.2316-901X.v0i29p75-82. ISSN: 2316-901X [Consulta: 19 setembre 2021].
* 1 2 Carvalho, Jean Bruno «Tragédia e redenção da personagem da mãe-escrava: uma análise comparativa de Mãe, de José de Alencar, e Cancros Sociais, de Maria Angélica Ribeiro» (en portuguès). Opiniães, 17, 20-12-2020, pàg. 575–596. Arxivat de l'original el 2021-09-19. DOI: 10.11606/issn.2525-8133.opiniaes.2020.173189. ISSN: 2525-8133 [Consulta: 22 setembre 2021].
* ↑ «Casa M.A.R. - Maria Angélica Ribeiro». Arxivat de l'original el 2021-07-28. [Consulta: 17 desembre 2020].
* ↑ Souto-Maior, Valéria Andrade «Gabriela e Cancros Sociais: a estratégia palimpséstica no teatro de Maria Angélica Ribeiro». Dramaturgia e Teatro. AQUINO, Ricardo Bigi de; MALUF, Sheila Diab (coord), 2004, pàg. 305-318. Arxivat de l'original el 2024-05-22 [Consulta: 12 agost 2022].
* ↑ de Oliveira Neves Catalão, Larissa; Carvalho, Jean Bruno «Maria Angélica Ribeiro e a expansão da dramaturgia teatral feminina do século XIX» (pdf). XXVIII Congresso de Iniciação Científica da Unicamp, 2020. Arxivat de l'original el 2024-04-14 [Consulta: 22 setembre 2021].
* ↑ Alves de Oliveira, Romair «Uma trilogia da figura materna no teatro brasileiro» (pdf). XII CONAGES, 2016. Arxivat de l'original el 2021-10-16 [Consulta: 22 setembre 2021].
* ↑ Machado de Assis, Joaquim Maria; Gomes, Eugênio. Crônicas (en portuguese). Rio de Janeiro: AGIR, 1963. Arxivat 2024-05-22 a Wayback Machine.

## Bibliografia addicional

* Ribeiro, Maria. Teatro quase completo. Florianópolis: Editora Mulheres, 2008. ISBN 978-85-86501-76-0.
* Alencar, José de. Mãe (en portuguès brasiler). Peixoto Neto, 2016. ISBN 9788588069565.